stanford-oval/wikipedia huggingface dataset:
1939
Kuolleita > lokakuu–joulukuu

1. lokakuuta – Kaarlo Angerkoski, suomalainen näyttelijä (s. 1906)
9. lokakuuta – Friedrich Pfotenhauer, yhdysvaltalainen luterilainen pastori ja Missouri-synodin presidentti (s. 1859)
20. lokakuuta – Iivo Nikutjev, karjalainen kirjailija (s. 1904)
23. lokakuuta – Gustaf Wrede af Elimä (”Parkanon paroni”), suomalainen metsänhoitaja ja suojeluskunta-aktiivi (s. 1853)
26. lokakuuta – Karl Johan Hagfors, suomalainen seminaarin johtaja ja kirjailija (s. 1860)
27. lokakuuta – János Csonka, unkarilainen polttomoottori- ja autotekniikan kehittäjä (s. 1852)
28. lokakuuta – Alice Brady, yhdysvaltalainen näyttelijä (s. 1892)
29. lokakuuta – Aarne Selinheimo, suomalainen rauhanliikkeen vaikuttaja (s. 1898)
31. lokakuuta – Albrecht, Württembergin herttua, Saksan armeijan sotamarsalkka (s. 1865)
1. marraskuuta – Clas von Collan, suomalainen juristi ja valtiopäivämies, Suomen pankin pääjohtaja 1907–1918 (s. 1862)
7. marraskuuta – Kirsti Suonio, suomalainen näyttelijä (s. 1872)
11. marraskuuta – Mykolas Sleževičius, liettualainen lakimies, poliitikko, toimittaja ja pääministeri (s. 1882)
12. marraskuuta – Norman Bethune, kanadalainen kirurgi ja lääkintäupseeri (s. 1890)
21. marraskuuta – Eliel Sundström, suomalainen kotieläinten jalostaja (s. 1885)
20. marraskuuta – Borghild Langaard, norjalainen oopperalaulaja (s. 1883)
25. marraskuuta – Anna Sahlstén, suomalainen näytelmäkirjailija (s. 1875)
28. marraskuuta – James Naismith, kanadalainen urheiluvaikuttaja, koripallon sääntöjen laatija (s. 1861)
29. marraskuuta – Philipp Scheidemann, saksalainen poliitikko, valtakunnankansleri 1919 (s. 1865)
29. marraskuuta – Otto Åkesson, suomalainen lakimies ja ministeri (s. 1872)
30. marraskuuta – Jussi Pukkila, suomalainen lukkari-urkuri ja kirjailija (s. 1883)
1. joulukuuta – Jorma Gallen-Kallela, suomalainen taidemaalari ja -graafikko (s. 1898)
4. joulukuuta – Sigurd Johan Normann, norjalainen teolofi ja piispa (s. 1879)
4. joulukuuta – Wu Peifu, kiinalainen sotaherra (s. 1874)
12. joulukuuta   – Juho Aitamurto, suomalainen hiihtäjä (s. 1864)
12. joulukuuta – Olaf Amundsen, norjalainen poliitikko (s. 1876)
12. joulukuuta – Douglas Fairbanks, yhdysvaltalainen näyttelijä (Robin Hood) (s. 1883)
16. joulukuuta – Otto Stenroth, suomalainen lakimies, senaattori ja pankinjohtaja (s. 1861)
19. joulukuuta – Ossian Nylund, suomalainen yleisurheilija (s. 1894)
20. joulukuuta – Jussi Tiitola, suomalainen jääkiekkohyökkääjä ja varatuomari (s. 1910)
22. joulukuuta – Ma Rainey, yhdysvaltalainen blueslaulaja (s. 1886)
23. joulukuuta – Anthony Fokker, alankomaalainen lentokonesuunnittelija (s. 1890)
23. joulukuuta – Truvor Svento, suomalainen säveltäjä (s. 1910)
25. joulukuuta – Johan Sainio, suomalainen kirjailija, jääkärivänrikki ja Viron armeijan luutnantti (s. 1889)
26. joulukuuta – Antti K. Mäkelä, suomalainen kustannusvirkailija, kääntäjä ja kirjailija (s. 1913)
29. joulukuuta – Johannes Irgens, norjalainen poliitikko (s. 1869)
Nobelin palkinnot

Nobelin fysiikanpalkinto: Ernest Lawrence
Nobelin kemianpalkinto: Adolf Butenandt ja Lavoslav Ružička
Nobelin lääketieteen palkinto: Gerhard Domagk
Nobelin kirjallisuuspalkinto: Frans Eemil Sillanpää
Muuta

Elokuvavuosi 1939
Kirjallisuusvuosi 1939
Nobel-palkittu fyysikko Enrico Fermi siirtyi perheineen Italiasta maanpakoon Yhdysvaltoihin.
Saksalaiset Puolan rajalla 1. syyskuuta 1939.
Frans Emil Sillanpää, Nobelin kirjallisuuspalkinnon saaja 1939.
.ru

| > ru |
| --- | --- |
 verkkotunnuksen logo
Esitelty:  7.4.1994
Tila:  aktiivinen
Käyttötarkoitus:  Venäjän kansallinen verkkotunnus
Rekisteröityjä verkkosivustoja:  5,4 miljoonaa (2018)
Tyyppi:  maatunnus
Verkkosivut
.ru on Venäjän federaation Internet-maakoodi verkkotunnuksia varten latinalaisella aakkostolla. Tunnus on ollut käytössä 7. huhtikuuta 1994 lähtien. Sen kyrillinen vastine on .рф.
Maakoodia .ru hallinnoi .RU & .РФ -tunnusten hallinnointikeskus (ven. Координационный центр доменов .RU/.РФ, engl. Coordination Center for TLD .RU/.РФ). Tunnuksen entinen hallinnoija, Venäjän julkisten verkkojen instituutti (RIPN), lakkasi uusien .ru-sivustojen myöntämisen 1. tammikuuta 2005, mutta myöntää yhä domainnimiä toisen luokan alitunnuksiin .com.ru, .net.ru, .org.ru ja .pp.ru.
.ru korvasi Neuvostoliiton entisen maatunnuksen .su:n.
Toisen luokan alitunnukset > Yleisluontoiset alitunnukset

.ac.ru – tieteelliset instituutit ja korkeakoulutus
.com.ru – kaupalliset organisaatiot
.edu.ru – koulutus
.gov.ru –  Venäjän federaation hallinto
.int.ru – Venäjän asevoimat
.net.ru – Internettiin liittyvät organisaatiot
.org.ru – epäkaupalliset organisaatiot
.pp.ru – yksityishenkilöt
Toisen luokan alitunnukset > Venäjän liittovaltiosubjektien alitunnukset

Osalla liittovaltiosubjekteista on useita alitunnuksia, eikä kaikilla ole yhtäkään.
adygeya.ru – Adygeia
.bashkiria.ru – Baškortostan
.buryatia.ru, .ulan-ude.ru – Burjatia
.grozny.ru – Tšetšenia
.cap.ru – Tšuvassia
.dagestan.ru – Dagestan
.nalchik.ru – Kabardi-Balkaria
.kalmykia.ru – Kalmukia
.kchr.ru – Kabardi-Balkaria
.karelia.ru, .ptz.ru – Karjalan tasavalta
.khakassia.ru – Hakassia
.komi.ru – Komin tasavalta
.mari-el.ru, mari.ru, .joshkar-ola.ru – Marin tasavalta
.mordovia.ru – Mordva
.yakutia.ru – Sahan tasavalta
.vladikavkaz.ru – Pohjois-Ossetia-Alania
.kazan.ru, .tatarstan.ru – Tatarstan
.tuva.ru – Tuva
.izhevsk.ru, .udmurtia.ru, .udm.ru – Udmurtia
.altai.ru – Altain tasavalta
.kamchatka.ru – Kamtšatkan aluepiiri (Korjakian autonominen piirikunta käytti tunnusta .palana.ru  ennen kuin se liitettiin osaksi Kamtšatkan aluepiiriä)
.khabarovsk.ru, .khv.ru – Habarovskin aluepiiri
.kuban.ru – Krasnodarin aluepiiri
.krasnoyarsk.ru – Krasnojarskin aluepiiri
.perm.ru – Permin aluepiiri
.marine.ru, .vladivostok.ru – Primorjen aluepiiri
.stavropol.ru, .stv.ru – Stavropolin aluepiiri
.chita.ru – Taka-Baikalian aluepiiri
.amur.ru – Amurin alue
.arkhangelsk.ru – Arkangelin alue
.astrakhan.ru – Astrahanin alue
.belgorod.ru – Belgorodin alue
.bryansk.ru – Brjanskin alue
.chelyabinsk.ru, .chel.ru – Tšeljabinskin alue
.ivanovo.ru – Ivanovon alue
.irkutsk.ru – Irkutskin alue
.koenig.ru – Kaliningradin alue
.kaluga.ru – Kalugan alue
.kemerovo.ru – Kalugan alue
.kirov.ru, .vyatka.ru – Kirovin alue
.kostroma.ru – Kostroman alue
.kurgan.ru – Kurganin alue
.kursk.ru – Kurskin alue
.lipetsk.ru – Lipetskin alue
.magadan.ru – Magadanin alue
.mosreg.ru – Moskovan alue
.murmansk.ru – Murmanskin alue
.nnov.ru – Nižni Novgorodin alue
.nov.ru – Novgorodin alue
.novosibirsk.ru, .nsk.ru – Novosibirskin alue
.omsk.ru – Omskin alue
.orenburg.ru – Orenburgin alue
.oryol.ru – Orjolin alue
.penza.ru – Penzan alue
.pskov.ru – Pihkovan alue
.rnd.ru – Rostovin alue
.ryazan.ru – Rjazanin alue
.samara.ru – Samaran alue
.saratov.ru – Saratovin alue
.sakhalin.ru, .yuzhno-sakhalinsk.ru – Saratovin alue
.e-burg.ru, .yekaterinburg.ru – Sverdlovskin alue
.smolensk.ru – Smolenskin alue
.tambov.ru – Tambovin alue
.tver.ru – Tverin alue
.tomsk.ru, .tom.ru, .tsk.ru – Tomskin alue
.tula.ru – Tulan alue
.tyumen.ru – Tjumenin alue
.simbirsk.ru – Uljanovskin alue
.vladimir.ru – Vladimirin alue
.volgograd.ru, .tsaritsyn.ru – Volgogradin alue
.vologda.ru – Vologdan alue
.cbg.ru, .voronezh.ru, .vrn.ru – Voronežin alue
.yaroslavl.ru – Jaroslavlin alue
.mos.ru, .msk.ru – Moskova
.spb.ru – Pietari (kaupunki)
.bir.ru, .jar.ru – Juutalaisten autonominen alue
.chukotka.ru – Tšukotka
.surgut.ru – Hanti-Mansia
.yamal.ru – Jamalin Nenetsia
Toisen luokan alitunnukset > Muut maantieteelliset alitunnukset

.amursk.ru – Amursk
.baikal.ru – Baikaljärven ympäristö
.cmw.ru – Kislovodsk, Pjatigorsk, Jessentuki, Zeleznovodsk
.fareast.ru – Venäjän Kaukoitä
.jamal.ru – Jamalin niemimaa
.kms.ru – Amurin Komsomolsk
.k-uralsk.ru – Kamensk-Uralski
.kustanai.ru – Qostanay
.kuzbass.ru – Kuznetsin hiililaakio
.magnitka.ru – Magnitogorsk
.mytis.ru – Mytištši
.nakhodka.ru – Nahodka
.nkz.ru – Novokuznetsk
.norilsk.ru – Norilsk
.snz.ru – Snežinsk
.oskol.ru – Staryi Oskol
.pyatigorsk.ru – Pjatigorsk
.rubtsovsk.ru – Rubtsovsk
.syzran.ru – Syzran
.tlt.ru – Toljatti
.vdonsk.ru – Volgodonsk
Julian Glover

| Julian Glover |
| --- | --- |
 Julian Glover vuonna 2014.
Henkilötiedot
Syntynyt: 27. maaliskuuta 1935 (ikä 89) Lontoo, Britannia
Ammatti:  näyttelijä
Näyttelijä
Aktiivisena:  1959–
Aiheesta muualla
IMDb 
Elonet
AllMovie
Julian Wyatt Glover (s. 27. maaliskuuta 1935) on brittiläinen näyttelijä.
Tausta

Julian Glover syntyi Lontoossa. Hänen isänsä Gordon Glover oli BBC:n radiotuottaja ja äitinsä Honor Wyatt BBC:n toimittaja. Julian Glover opiskeli näyttelijäksi teatterissa.
Ura

Glover esiintyi 1960-luvulla ja myöhemmin 1970-luvulla useita kertoja brittiläisissä televisiosarjoissa, kuten Doctor Whossa. 1980-luvulla hän esitti monissa tunnetuissa amerikkalaisissa elokuvissa roistoa. Merkittävimpiä nisitä olivat kenraali Veers elokuvassa Imperiumin vastaisku, Aris Kristatos elokuvassa Erittäin salainen ja Walter Donovan elokuvassa Indiana Jones ja viimeinen ristiretki. Elokuvassa Kuningas Ralph (1991) Glover esitti kuvitteellista Suomen kuningasta Gustavia. HBO:n fantasiasarjassa Game of Thrones Glover näytteli vuosina 2011–2016 suurmestari Pycelleä.
Glover on myös arvostettu teatterinäyttelijä ja esiintynyt muun muassa Royal Shakespeare Companyssa.
Aiheesta muualla

Kuvia tai muita tiedostoja aiheesta Julian Glover Wikimedia Commonsissa
Julian Glover Elonetissä.
Julian Glover Internet Movie Databasessa. (englanniksi)
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Espanja  Ranska  BnF data  Saksa  Israel  Yhdysvallat  Tšekki  Korea  Alankomaat  Puola 
Taiteenala:  MusicBrainz 
Henkilöt:  Deutsche Biographie  DDB  Elonet 
Muut:  SNAC  IdRef
Yhdysvaltain presidentinvaalit 1820

Yhdysvaltain presidentinvaalit 1820 olivat yhdeksännet Yhdysvaltain presidentinvaalit, jotka järjestettiin 1. marraskuuta – 6. joulukuuta 1820. Vaalit olivat kolmannet ja viimeiset, joissa presidentti valittiin käytännössä yksimielisesti. Presidentti James Monroe ja varapresidentti Daniel D. Tompkins valittiin uudelle kaudelle helposti ja he saivat yhtä lukuun ottamatta kaikki valitsijaäänet.
Tulokset

Yhdysvaltain presidentinvaalit 1820
| Presidenttiehdokas | Presidenttiehdokas | Puolue | Kotiosavaltio | Kansanäänet> Määrä | Kansanäänet>  % | Valitsijamiesäänet |
| --- | --- | --- | --- | --- | --- | --- |

|  | James Monroe | Demokraatti-republikaanit | Virginia | 87 343 | 80,61 | 228/231 |
|  | ei ehdokasta | Federalistit | – | 17 465 | 16,12 | 0 |
|  | DeWitt Clinton | Demokraatti-republikaanit | New York | 1 893 | 1,75 | 0 |
|  | John Quincy Adams | Demokraatti-republikaanit | Massachusetts | – | – | 1 |
Lähde: National Archives and Records Administration, A New Nation Votes (Arkistoitu – Internet Archive)
| n k Yhdysvaltain presidentinvaalit |
| --- | --- | --- |
: 1788–1789 1792 1796 1800 1804 1808 1812 1816 1820 1824 1828 1832 1836 1840 1844 1848 1852 1856 1860 1864 1868 1872 1876 1880 1884 1888 1892 1896 1900 1904 1908 1912 1916 1920 1924 1928 1932 1936 1940 1944 1948 1952 1956 1960 1964 1968 1972 1976 1980 1984 1988 1992 1996 2000 2004 2008 2012 2016 2020 2024
Alex Meret

Alex Meret vuonna 2017.
Alex Meret (s. 22. maaliskuuta 1997 Udine) on italialainen jalkapalloilija, pelipaikaltaan maalivahti. Hän on pituudeltaan 190-senttimetrinen. Hän edustaa Italian Serie A:ssa pelaavaa Napolia.
Meret pelasi Udinesen juniorijoukkueissa. Hän oli edustusjoukkueen mukana varamaalivahtina kausina 2014–2016. Hän oli lainalla SPAL:issa kausina 2016–2018 ja pelasi ensimmäisellä kaudella Serie B:ssä 30 ottelua ja toisella kaudella Serie A:ssa 13 ottelua oltuaan alkukauden joulukuun alkuun saakka sivussa lihasvammojen vuoksi.
Meret siirtyi kesällä 2018 Napoliin, aluksi lainalle. Kaudella 2018–2019 hän pelasi Serie A:ssa 14 ottelua oltuaan alkukauden sivussa kädessä olleen luunmurtuman vuoksi ja Eurooppa-liigan pudotuspeleissä kuusi ottelua. Kaudella 2019–2020 hän pelasi Serie A:ssa 22 ottelua ja Mestarien liigan alkulohkossa kuusi ottelua. Hän pelasi kesäkuussa 2020 Italian cupin loppuottelussa, jonka Napoli voitti, ja torjui rangaistuspotkukilpailun aloittaneen Juventuksen Paulo Dybalan laukauksen. Kaudella 2020–2021 Meret pelasi 22 Serie A:n ottelua ja viisi Eurooppa-liigan ottelua. Seuraavalla kaudella hän pelasi seitsemän ottelua sekä Serie A:ssa että Eurooppa-liigassa. Kaudella 2022–2023 Napoli voitti Italian-mestaruuden ja Meret pelasi 34 Serie A:n ottelua, joista 16:ssa hän piti vastustajan maaleitta ja päästi kaikkiaan 24 maalia. Mestarien liigassa hän pelasi kymmenen ottelua. Kaudella 2023–2024 hän pelasi 31 Serie A:n ottelua ja kahdeksan Mestarien liigan ottelua.
Meret on pelannut Italian eri juniorimaajoukkueissa yhteensä yli 40 ottelua. Hän oli Italian ykkösmaalivahti alle 19-vuotiaiden EM-kilpailuissa 2016, kun joukkue saavutti hopeaa, ja alle 21-vuotiaiden EM-kilpailuissa 2019, missä Italia ei yltänyt mitaliotteluihin. Italian A-maajoukkueessa hän pelasi ensimmäisen kerran marraskuussa 2019 tultuaan vaihdosta kentälle runsaat kymmenen minuuttia ennen loppua EM-karsintaottelussa Armeniaa vastaan. Toisen maaottelunsa hän pelasi toukokuussa 2021 ystävyysottelussa San Marinoa vastaan tultuaan jälleen kesken ottelun vaihdosta kentälle. Hän kuului Euroopan-mestaruuden voittaneeseen Italian joukkueeseen EM-kilpailuissa 2021, muttei saanut peliaikaa. Hän oli varamaalivahtina myös EM-kilpailuissa 2024. Kaikkiaan hän on pelannut kolme A-maaottelua vuoden 2024 loppuun mennessä.
Major League Soccer

| Major League Soccer |
| --- | --- |
 Major League Soccerin tunnus
Laji:  jalkapallo
Maa(t):  Yhdysvallat Kanada
Perustettu:  1993
Joukkueita:  29
Hallitseva mestari:  Los Angeles Galaxy
Eniten mestaruuksia:  Los Angeles Galaxy (6)
Sarjataso:  1.
Alempi taso:  USL Championship
Sivusto:  www.mlssoccer.com
Major League Soccer (MLS) on Yhdysvalloissa ja Kanadassa pelattava jalkapallon ammattilaisliiga ja maiden korkein sarjataso. MLS:n ensimmäinen kausi pelattiin vuonna 1996, jolloin siihen osallistui kymmenen joukkuetta. Liigassa on 29 joukkuetta, joista 26 tulee Yhdysvalloista ja kolme Kanadasta. Eniten mestaruuksia eli MLS Cupeja on voittanut Los Angeles Galaxy, joka voitti viidennen mestaruuden kaudella 2014.
MLS:n pelisysteemi eroaa Euroopan pääsarjoista siten, että mestaruus ratkaistaan cup-muotoisilla pudotuspeleillä.
Pelitapa

Liigan sarjakausi alkaa maaliskuussa ja päättyy lokakuussa. Liigan joukkueet jaetaan itäiseen ja läntiseen konferenssiin. Runkosarjassa joukkueet kohtaavat toisensa kahdesti, kerran koti- ja kerran vieraskentällä. Runkosarjan voittaja eli eniten pisteitä kerännyt joukkue palkitaan MLS Supporters’ Shield -palkinnolla.
Runkosarjan päätyttyä molempien konferenssien seitsemän parasta joukkuetta etenee pudotuspeleihin. Konferenssien voittajat pääsevät suoraan puolivälieriin ja loput joukkueet aloittavat pudotuspelit neljännesvälieristä. Neljännesvälierissä konferenssin 2. sijoittunut kohtaa konferenssin 7. sijoittuneen joukkueen. Pudostuspelit pelataan cup-muotoisesta kerrasta poikki järjestelmällä. Tasatilanteessa paremmuus ratkaistaan jatkoajalla ja jos tämän jälkeenkin tilanne on tasan ammutaan rangaistuspotkukilpailu. Vierasmaalisääntö ei ole voimassa. Molempien konferenssien pudotuspelien voittajat kohtaavat loppuottelussa, MLS Cupissa.
Toiminta

MLS:n hallinto- ja omistusrakenne on esimerkiksi eurooppalaisista sarjoista poikkeava. Seurat eivät ole itsenäisiä, vaan liiga hallitsee seuroja keskitetysti, neuvottelee pelaajasopimukset ja jakaa voitot seuroille. MLS:ssä on myös tiukka palkkakatto. Näillä toimilla on pyritty välttämään kaatuneen North American Soccer Leaguen tekemät virheet. NASL joutui lopettamaan seurojen palkattua korkealla rahalla vanhenevia jalkapallotähtiä ja ajauduttua vaikeuksiin.
Kuitenkin myös MLS on tehnyt toiminnassaoloaikanaan vaatimattomista pelaajapalkoistaan huolimatta 350 miljoonan dollarin tappiot.
Historia

Major League Soccer perustettiin vuoden 1993 lopulla vastineeksi FIFAn Yhdysvalloille myöntämistä vuoden 1994 maailmanmestaruuskilpailuista. Maassa ei ollut tuolloin koko liittovaltion kattavaa  sarjaa, sillä North American Soccer League oli lakkautettu kymmenen vuotta aikaisemmin. MLS:n ensimmäinen kausi pelattiin vuonna 1996 kymmenellä joukkueella. Ensimmäisellä kaudella katsojamäärät olivat korkeat, mutta alkoivat pikkuhiljaa laskea. Alkuperäiset joukkueet olivat läntisen konferenssin Colorado Rapids, Dallas Burn, Kansas City Wiz, Los Angeles Galaxy ja San Jose Clash sekä itäisen konferenssin Columbus Crew, D.C. United, New England Revolution, New York/New Jersey MetroStars ja Tampa Bay Mutiny.
Vuonna 1998 sarja laajeni 12-joukkueiseksi, kun Chicago Fire liittyi läntiseen ja Miami Fusion itäiseen konferenssiin. Vuonna 2000 sarja jaettiin itäiseen, keskiseen ja läntiseen divisioonaan. Joukkueista Chicago, Tampa Bay, Dallas ja Columbus siirrettiin keskiseen divisioonaan. Kauden 2001 jälkeen floridalaisjoukkueet Miami ja Tampa Bay lopettivat toimintansa, minkä seurauksena liiga muuttui jälleen 10-joukkueiseksi ja entinen konferenssijako itäiseen ja läntiseen palasi Chicagon siirtyessä itäiseen. Vuonna 2004 liigaan liittyivät Real Salt Lake ja Los Angelesista toinen joukkue, Chivas USA, molemmat läntiseen konferenssiin. Tämän seurauksena Kansas Cityn joukkue siirtyi itäiseen konferenssiin. Liiga laajeni edelleen, kun Toronto FC liittyi itäiseen konferenssiin kaudeksi 2007, Seattle Sounders FC läntiseen konferenssiin kaudeksi 2009 ja Philadelphia Union itäiseen konferenssiin kaudeksi 2010.
Joukkueet

| Joukkue> Itäinen konferenssi | Kaupunki> Itäinen konferenssi | Stadion> Itäinen konferenssi | Liittyi> Itäinen konferenssi | Itäinen konferenssi | Itäinen konferenssi |
| --- | --- | --- | --- | --- | --- |
| Atlanta United FC |  Atlanta, Georgia | Mercedes-Benz Stadium | 2017 |  |  |
| Charlotte FC |  Charlotte, Pohjois-Carolina | Bank of America Stadium | 2022 |  |  |
| Chicago Fire |  Chicago, Illinois | Soldier Field | 1998 |  |  |
| Columbus Crew |  Columbus, Ohio | Lower.com Field | 1996 |  |  |
| D.C. United |  Washington | Audi Field | 1996 |  |  |
| FC Cincinnati |  Cincinnati, Ohio | TQL Stadium | 2019 |  |  |
| Inter Miami CF |  Fort Lauderdale, Florida | Chase Stadium | 2020 |  |  |
| CF Montréal |  Montreal, Quebec | Saputo Stadium | 2012 |  |  |
| Nashville SC |  Nashville, Tennessee | Geodis Park | 2020 |  |  |
| New England Revolution |  Foxborough, Massachusetts | Gillette Stadium | 1996 |  |  |
| New York City FC |  New York, New York | Yankee Stadium | 2015 |  |  |
| New York Red Bulls |  Harrison, New Jersey | Red Bull Arena | 1996 |  |  |
| Orlando City SC |  Orlando, Florida | Inter&Co Stadium | 2015 |  |  |
| Philadelphia Union |  Chester, Pennsylvania | Subaru Park | 2010 |  |  |
| Toronto FC |  Toronto, Ontario | BMO Field | 2007 |  |  |
Läntinen konferenssi
| Austin FC |  Austin, Texas | Q2 Stadium | 2021 |  |  |
| Colorado Rapids |  Commerce City, Colorado | Dick’s Sporting Goods Park | 1996 |  |  |
| FC Dallas |  Frisco, Texas | Toyota Stadium | 1996 |  |  |
| Houston Dynamo |  Houston, Texas | Shell Energy Stadium | 2006 |  |  |
| Los Angeles FC |  Los Angeles, Kalifornia | BMO Stadium | 2018 |  |  |
| Los Angeles Galaxy |  Carson, Kalifornia | Dignity Health Sports Park | 1996 |  |  |
| Minnesota United FC |  Saint Paul, Minnesota | Allianz Field | 2017 |  |  |
| Portland Timbers |  Portland, Oregon | Providence Park | 2011 |  |  |
| Real Salt Lake |  Sandy, Utah | America First Field | 2005 |  |  |
| St. Louis City SC |  St. Louis, Missouri | CityPark | 2023 |  |  |
| San Jose Earthquakes |  San José, Kalifornia | PayPal Park | 1996 |  |  |
| Seattle Sounders FC |  Seattle, Washington | Lumen Field | 2009 |  |  |
| Sporting Kansas City |  Kansas City, Kansas | Children’s Mercy Park | 1996 |  |  |
| Vancouver Whitecaps FC |  Vancouver, Brittiläinen Kolumbia | BC Place | 2011 |  |  |
Joukkueet > Tulevat joukkueet

| Joukkue | Kaupunki | Stadion | Liittyy  |
| --- | --- | --- | --- |
| San Diego FC |  San Diego, Kalifornia | Snapdragon Stadium | 2025 |
Joukkueet > Entiset joukkueet

| Joukkue | Kaupunki | Stadion | Vuodet |
| --- | --- | --- | --- |
| Chivas USA |  Carson, Kalifornia | StubHub Center | 2005–2014 |
| Miami Fusion |  Fort Lauderdale, Florida | Lockhart Stadium | 1998–2001 |
| Tampa Bay Mutiny |  Tampa, Florida | Houlihan’s Stadium (1996–1998) Raymond James Stadium (1999–2001) | 1996–2001 |
Mestarit

1996: D.C. United
1997: D.C. United
1998: Chicago Fire
1999: D.C. United
2000: Kansas City Wizards
2001: San Jose Earthquakes
2002: Los Angeles Galaxy
2003: San Jose Earthquakes
2004: D.C. United
2005: Los Angeles Galaxy
2006: Houston Dynamo
2007: Houston Dynamo
2008: Columbus Crew
2009: Real Salt Lake
2010: Colorado Rapids
2011: Los Angeles Galaxy
2012: Los Angeles Galaxy
2013: Sporting Kansas City
2014: Los Angeles Galaxy
2015: Portland Timbers
2016: Seattle Sounders FC
2017: Toronto FC
2018: Atlanta United FC
2019: Seattle Sounders FC
2020: Columbus Crew
2021: New York City FC
2022: Los Angeles FC
2023: Columbus Crew
2024: Los Angeles Galaxy
Eniten mestaruuksia: (taulukko päivitetty kauden 2024 jälkeen)
| Joukkue | Mestaruudet |
| --- | --- |
Los Angeles Galaxy : 6
D.C. United : 4
Columbus Crew : 3
San Jose Earthquakes : 2
Sporting Kansas City : 2
Seattle Sounders FC : 2
Houston Dynamo : 2
Los Angeles FC : 1
Chicago Fire : 1
Toronto FC : 1
Real Salt Lake : 1
Colorado Rapids : 1
Portland Timbers : 1
Atlanta United FC : 1
New York City FC : 1
Aiheesta muualla

Kuvia tai muita tiedostoja aiheesta Major League Soccer Wikimedia Commonsissa
Major League Soccerin sivusto (englanniksi)
MLS:n kaudet
| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
| 1990-luku |  |  |  |  |  | 1996 | 1997 | 1998 | 1999 | 2000 |
| 2000-luku | 2001 | 2002 | 2003 | 2004 | 2005 | 2006 | 2007 | 2008 | 2009 | 2010 |
| 2010-luku | 2011 | 2012 | 2013 | 2014 | 2015 | 2016 | 2017 | 2018 | 2019 | 2020 |
| 2020-luku | 2021 | 2022 |  |  |  |  |  |  |  |  |
Radium

Radium (lat.  radium) on maa-alkalimetalleihin kuuluva alkuaine, jonka kemiallinen merkki on Ra, järjestysluku 88 ja CAS-numero 7440-14-4. Se on radioaktiivinen, hopeanvalkoinen, pehmeä metalli, jonka elektronegatiivisuus on 0,9 ja ensimmäinen ionisoitumisenergia 510 kJ/mol. Sen löysivät Pierre ja Marie Curie vuonna 1898 Joachimsthalin (nyk. Jáchymovin) pikivälkkeestä. Kymmenestä tonnista piki­välkettä saatiin kuitenkin vain milli­gramma radiumia.
Ominaisuudet

Radium muistuttaa kemiallisilta ominaisuuksiltaan bariumia, mutta on sitä reaktiivisempaa. Radiumyhdisteet värjäävät liekin voimakkaan punaiseksi.
Radiumilla on 25 tunnettua isotooppia, jotka kaikki ovat radioaktiivisia. Niistä neljää esiintyy luonnossakin uraania tai toriumia sisältävissä mineraaleissa, koska ne ovat näistä alkuaineista alkavien hajoamissarjojen välijäseniä. Yleisin ja pitkäikäisin radiumisotooppi on U-238:sta alkavaan hajoamissarjaan kuuluva Ra-226, jonka puoliintumisaika on 1602 vuotta. Sitäkin on luonnossa vain hivenmääriä, sillä se hajoaa edelleen alfahajoamisen kautta radoniksi ja se taas erinäisten muiden välivaiheiden (Po-218, Pb-214, Bi-214, Po-214, Pb-210, Bi-210, Po-210) kautta lopulta lyijyksi (Pb-206).
Kemiallisen reaktiivisuutensa vuoksi radium ei esiinny luonnossa vapaana alkuaineena vaan ainoastaan yhdisteinä.